A Bizottság határozata
(1980. július 8.)
a szőlőterületek időközi statisztikai felméréseire vonatkozó táblázatok és meghatározások jegyzékének létrehozásáról
(80/764/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a szőlőterületek statisztikai felméréseiről szóló, 1979. február 5-i 357/79/EGK tanácsi rendeletre [1] és különösen annak 5. cikke (5) bekezdésére és 6. cikke (7) bekezdésére,
mivel a 357/79/EGK tanácsi rendelet 5. cikkének (5) bekezdése alapján a tagállamok táblázat formájában kötelesek benyújtani az időközi felmérés eredményeit, amely a hivatkozott rendelet 8. cikkében szabályozott eljárásnak megfelelően készül;
mivel ezekben a táblázatokban megadott adatok összehasonlítósága érdekében bizonyos meghatározásokat az időközi felmérésekre vonatkozóan meg kell állapítani;
mivel a 357/79/EGK tanácsi rendelet 6. cikkének (7) bekezdése alapján a 6. cikkben megállapított információkat olyan táblázat formájában kell benyújtani a Bizottság számára, amely a hivatkozott rendelet 8. cikkében szabályozott eljárásnak megfelelően készül;
mivel e határozat intézkedései összhangban vannak az Agrárstatisztikai Állandó Bizottság véleményével,
ELFOGADTA EZT A HATÁROZATOT:
1. cikk
A szőlőterületek időközi felmérésére és a 357/79/EGK tanácsi rendelet 6. cikkében meghatározott adatokra vonatkozó táblázat formáját az I. melléklet szabályozza.
2. cikk
A időközi felmérésére vonatkozó meghatározásokat a II. melléklet tartalmazza.
3. cikk
Ennek a határozatnak a tagállamok a címzettjei.
Kelt Brüsszelben, 1980. július 8-án.